舒榮都

舒榮都  ， 字曰俞 ， 別號泰廷 ， 直隸徽州府黟縣屏山村人 。 萬曆十九年 （ 1591 ） 應天府鄉試中舉 ， 三十五年 （ 1607年 ） 丁未成進士 。 授中書舍人 ， 四十八年考選 ， 入爲四川道御史 ， 直言論事 。 天啓二年八月 ， 巡按湖廣 ， 爲潞王府贍田乞免加派 。 以疏劾魏忠賢 ， 天啓五年十二月 ， 閹黨刑科給事中潘士聞疏參大理寺少卿吳之皡 、 御史舒榮都 、 鄭宗周 、 工部員外何顯宗 。 得旨 ： 吳之皞依附黨人 ， 居鄉不謹 ； 舒榮都侈淫敗度 ， 薦舉受財 ； 鄭宗周邪類先鋒 ， 鑽營有據 ； 何顯宗貪穢大著 ， 倒身門戶 ， 俱著削籍爲民 ， 追奪誥命 。 同年東林黨楊漣 、 左光斗遇害 ， 榮都亦飲鴆死 。 崇禎元年 （ 1628 ） ， 追贈爲太常寺少卿 。 著有 《 閒署日鈔 》 、 《 練兵紀實 》 等 。